Pasta meeldib mulle eriti sellepärast, et sellega on nii palju mängimisruumi ja samas ei ole ta üldse nõudlik. Oletame, et  tuled õhtul koju, poest pole läbi käinud ja külmkapist haigutab vastu tühjus, võipakk, killuke parmesani ja 1 nukker porru (vms, tuleb enam-vähem tuttav ette?). Siis ongi sellised lihtsad, nagu ka need Jamie'st inspireeritud spagetid porruga väga maitsev, lihtne ja kiire õhtusöögi variant.